Габријел Жезус
Габријел Фернандо де Жезус (; 3. април 1997) бразилски је фудбалер који тренутно наступа за Арсенал и фудбалску репрезентацију Бразила на позицији нападача.

Клупска каријера 
Жезус је каријеру почео у Палмеирасу 2015. године. Прве сезоне добио је награду за најбољег новог фудбалера лиге, у сезони у којој је Палмеирас освојио Куп Бразила. Наредне сезоне освојио је са Палмеирасом титулу, прву после 22 године. Жезус је добио награду за најбољег фудбалера лиге. У јануару 2017 прешао је у Манчестер Сити за 32 милиона евра. У избору за награду златни дјечак, за најбољег младог фудбалера 2017. године, Жезус је ушао у ужи избор, али је по броју добијених гласова завршио трећи, иза Килијана Мбапеа и Усмана Дембелеа. Са Манчестер Ситијем освојио је по четири пута Премијер лигу и Лига куп, два пута Комјунити шилд и једном ФА куп, након чега је прешао у Арсенал у јуну 2022.

Репрезентативна каријера 
За репрезентацију Бразила до 20 година дебитовао је 2015 године. Играо је на Свјетском првенству 2015, које је Бразил завршио на другом мјесту, изгубивши у финалу од Србије. Са репрезентацијом Бразила до 23 године освојио је златну медаљу на Олимпијским играма 2016, гдје је постигао три гола. То је била прва златна медаља за Бразил у историји. За сениорску репрезентацију дебитовао је 2016. године, након чега је наступао на Свјетском првенству 2018. и освојио је Копа Америку 2019.

Трофеји 
Палмеирас
 Прва лига Бразила (1) : 2016.
 Куп Бразила: (1) : 2015.

Манчестер сити
 Премијер лига (4) : 2017/18, 2018/19, 2020/21, 2021/22.
 ФА куп (1) : 2018/19.   
 Лига куп Енглеске (4) : 2017/18, 2018/19, 2019/20, 2020/21.
 ФА Комјунити шилд (2) : 2018, 2019.

Бразил
 Копа Америка (1) : 2019.

Референце

Спољашње везе 

 Профил на сајту Палмеираса 
 
 
 
 

Рођени 1997.
Бразилски фудбалери
Бразилски фудбалски репрезентативци
Фудбалери Палмеираса
Фудбалери Манчестер Ситија
Фудбалери Арсенала
Фудбалери Премијер лиге
Фудбалери на Летњим олимпијским играма 2016.
Бразилски олимпијци на Летњим олимпијским играма 2016.
Освајачи медаља на Летњим олимпијским играма 2016.
Фудбалери на Копа Америци 2019.
Освајачи златних олимпијских медаља за Бразил
Фудбалери на Копа Америци 2021.
Фудбалери на Светском првенству 2018.
Освајачи олимпијских медаља у фудбалу
Фудбалери на Светском првенству 2022.